Το έγκλημα της απάτης κατά το αρθ. 386 ΠΚ
Creators: name: Αγγελακόπουλος, Δημήτριος Γεωργίου
Publisher: name: Aristotle University of Thessaloniki
Year: 2019
Subjects: Απάτη
Γεγονός
Πλάνη
Fraud
Fact
Fallacy

description: Με την παρούσα διπλωματική εργασία γίνεται μία προσπάθεια ανάδειξης συγκεκριμένων προβληματικών που έχουν ανακύψει τόσο στη θεωρία όσο και στη νομολογία αναφορικά με το έγκλημα της απάτης, όπως αυτό τυποποιείται στο άρθρο 386 ΠΚ. H εργασία ξεκινά με την παρουσίαση της προβληματικής σχετικά με το προστατευόμενο έννομο αγαθό και της συστηματικής κατηγοριοποίησής του. Στη συνέχεια λαμβάνει χώρα λεπτομερής ανάλυση των στοιχείων της αντικειμενικής και υποκειμενικής υπόστασης. Επιχειρείται έτσι σε πρώτη φάση η ανάλυση των τρόπων τέλεσης του εγκλήματος, ήτοι της παράστασης ψευδούς γεγονότος ως αληθινού, της αθέμιτης απόκρυψης και της παρασιώπησης αληθινών γεγονότων. Κυρίαρχη έννοια των τρόπων τέλεσης αποτελεί το γεγονός. Γίνεται για το λόγο αυτό λεπτομερής παράθεση των απόψεων που έχουν αναπτυχθεί γύρω από την έννοια αυτή. Το στοιχείο της πλάνης είναι το επόμενο σημείο στο οποίο εστιάζει η εργασία, καθώς κατέχει σημαντική θέση στην νομοτυπική υπόσταση του εγκλήματος και αποτελεί ουσιαστικά ένα άτυπο αποτέλεσμα της πράξης εξαπάτησης. Ως έννοια έχει ιδιαίτερο χαρακτήρα καθώς διαθέτει τόσο αντικειμενικό όσο και υποκειμενικό σκέλος, γεγονός που δημιουργεί ποικίλα θεωρητικά και πρακτικά ζητήματα. Ιδιαίτερη μνεία γίνεται στο ζήτημα της συνυπαιτιότητας του θύματος κυρίως όσον αφορά την ένταξή του στην ποινική συλλογιστική, καταλήγοντας στην άποψη που δέχεται την επίδραση αυτής στην αντικειμενική διάσταση της εγκληματικής πράξης. Περαιτέρω, καταπιάνεται ο συντάκτης της παρούσας με το τυποποιημένο αποτέλεσμα της πράξης, ήτοι την περιουσιακή διάθεση, στοιχείο που προσδίδει ιδιαιτερότητα στο έγκλημα της απάτης, αφού τελείται με αυτοβλάβη του θύματος. Κατά την κρατούσα άποψη αποτελεί όρο περιγραφικό με αμιγώς αντικειμενική διάσταση. Αναπτύσσονται επιπλέον στο κεφάλαιο αυτό δύο ιδιαίτερες μορφές απάτης, η τριγωνική απάτη και η απάτη στο δικαστήριο. Το αποτέλεσμα της περιουσιακής διάθεσης περιλαμβάνει, όμως, σύμφωνα με άλλες απόψεις και υποκειμενικό σκέλος, που έγκειται στη γνώση του θύματος αναφορικά με την διάθεση περιουσιακών του στοιχείων. Αναπτύσσονται έτσι και κάποιες άλλες απόψεις, οι οποίες κρίνουν ως ποινικά αξιολογήσιμη την συνείδηση του θύματος σχετικά με τη διάθεση. Επόμενο σημαντικό θέμα με το οποίο ασχολείται η παρούσα είναι η περιουσιακή ζημία, η μείωση δηλαδή που υφίσταται η περιουσία του θύματος. Η μείωση αυτή τελεί σε αιτιώδη σύνδεσμο με την περιουσιακή διάθεση. Ζήτημα αυξημένης σημασίας στο σκέλος αυτό της εργασίας αποτελεί η διακινδύνευση της περιουσίας ως περιουσιακή ζημία. Παρατίθεται ως χαρακτηριστική περίπτωση του ζητήματος αυτού η περίπτωση της πιστωτικής απάτης και αναλύονται περαιτέρω οι θέσεις θεωρίας και νομολογίας. Τέλος η εργασία καταπιάνεται με την υποκειμενική υπόσταση του εγκλήματος και ιδίως με τον σκοπό πορισμού παράνομου περιουσιακού οφέλους. Απαιτείται, λοιπόν, με την πράξη του ο δράστης να στοχεύει στην προσπόριση στον ίδιο ή σε άλλον παράνομου περιουσιακού οφέλους, ένα επιπλέον στοιχείο της υποκειμενικής υπόστασης, που καθιστά την απάτη έγκλημα υπερχειλούς υποκειμενικής υπόστασης. Η παρούσα εργασία ολοκληρώνεται με μια επιλεκτική παρουσίαση ζητημάτων στο πεδίο του καταλογισμού, της απόπειρας, της συμμετοχής και της συρροής
description: The present thesis attempts to highlight specific research questions that have arisen in both legal theory and jurisprudence with regard to the criminal offence of fraud, as stipulated in Article 386 CC. The thesis begins by presenting the problem analysis of the protected legal good and its systematic categorization. A detailed review of the objective and subjective elements is then carried out. Thereby, the forms of the offence are analysed in the first instance, namely the representation of untrue facts as true as well as the illegal concealment or suppression of true facts. The dominant concept among all forms is the fact. Therefore a detailed reference of the views that have been developed on this concept is made. Consequently, the dissertation focuses on the element of error, as it takes an important place in the substantiation of the offence and is basically the informal result of the deceptive behaviour. As a concept, it has a special nature as it has both an objective and a subjective aspect, which raises a plethora of theoretical and practical issues. Particular reference is made to the issue of the victim's co-liability, in particular as regards its integration into penal reasoning, coming to the view that it impacts the objective elements of the crime. Furthermore, the author of this thesis deals with the provided result of the offence, namely the disposition of property, an element which distinguishes the fraud crime, because it is commited via the victim’s self-harm. According to the widely held view, it is a descriptive term with a purely objective nature. In addition, there are two special types of fraud, triangular fraud and trial fraud. However, according to other views, the disposition of property has also a subjective nature, namely the knowledge of the victim regarding the disposal of his assets. Thereby other views that consider the victim's knowledge about disposition criminally valuable, are also presented. Another important issue dealt is financial damage, namely the victim's property damage. The damage is causally linked to the property disposition. An issue of high importance, in this section of the thesis, is the property risking as property damage. The case of loan fraud is cited as a characteristic case of the aforementioned issue thus the views of legal theory and jurisprudence are further analysed. Finally, the thesis discusses the subjective elements of the offence and, specifically, the purpose of unlawfully obtaining monetary gain. It is, therefore, required that the perpetrator intends to keep the unlawfully obtained benefit for them or a third party, which is another component of the subjective substance, therefore the offence has an overflowing subjective substance. The present thesis concludes with a selective presentation of research questions in the areas of culpability, attempt, participation and cumulation